[pic] | COMISIA EUROPEANĂ |

Bruxelles, 19.11.2010

COM(2010) 684 final

2010/0332 (NLE)

Propunere de

REGULAMENT DE PUNERE ÎN APLICARE AL CONSILIULUI

de încheiere a unei proceduri antidumping privind importurile de glifosat originar din Republica Populară Chineză

EXPUNERE DE MOTIVE

1. CONTEXTUL PROPUNERII

2. Motivele și obiectivele propunerii

Prezenta propunere se referă la aplicarea Regulamentului (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (denumit în continuare „regulamentul de bază”) în cadrul procedurii privind importurile de glifosat originar din Republica Populară Chineză.

- Contextul general

Prezenta propunere se înscrie în contextul punerii în aplicare a regulamentului de bază și constituie rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază.

- Dispoziții în vigoare în domeniul propunerii

Regulamentul (CE) nr. 1683/2004 al Consiliului[1] din 24 septembrie 2004 de instituire a dreptului antidumping definitiv la importurile de glifosat originar din Republica Populară Chineză.

Decizia 383/2009 a Comisiei[2] din 14 mai 2009 de suspendare a taxei antidumping definitive instituite prin Regulamentul (CE) nr. 1683/2004 al Consiliului asupra importurilor de glifosat originare din Republica Populară Chineză.

Regulamentul de punere în aplicare (UE) nr. 126/2010 al Consiliului[3] din 11 februarie 2010 de prelungire a suspendării taxei antidumping definitive instituite prin Regulamentul (CE) nr. 1683/2004 asupra importurilor de glifosat originar din Republica Populară Chineză.

- Coerența cu alte politici și obiective ale Uniunii

Nu este cazul.

3. CONSULTAREA PĂRȚILOR INTERESATE ȘI EVALUAREA IMPACTULUI

4. Consultarea părților interesate

Părțile interesate vizate de procedură au avut posibilitatea de a-și apăra interesele în timpul anchetei, în conformitate cu dispozițiile regulamentului de bază.

- Obținerea și utilizarea expertizei

Nu a fost necesar să se recurgă la expertiză externă.

- Evaluarea impactului

Prezenta propunere este rezultatul punerii în aplicare a regulamentului de bază.

Regulamentul de bază nu conține dispoziții referitoare la o evaluare generală a impactului, în schimb conține o listă exhaustivă de condiții care trebuie evaluate.

5. ELEMENTELE JURIDICE ALE PROPUNERII

6. Rezumatul acțiunii propuse

La data de 29 septembrie 2009, Comisia a inițiat o reexaminare în perspectiva expirării măsurilor antidumping în vigoare privind importurile de glifosat originar din Republica Populară Chineză. Cererea a fost depusă de către Asociația Europeană a Glifosatului ( European Glyphosate Association ) (denumită în continuare „solicitantul”) în numele producătorilor reprezentând producția totală de glifosat a Uniunii.

Scopul acestei anchete a fost acela de a analiza dacă expirarea măsurilor ar conduce probabil la continuarea sau reapariția dumpingului și a prejudiciului pentru industria Uniunii.

În cursul anchetei, solicitantul și-a retras formal cererea de reexaminare în perspectiva expirării măsurilor.

În urma retragerii, Comisia nu a identificat argumentele care sugerează că interesul Uniunii ar putea justifica desfășurarea anchetei de reexaminare și prin urmare, sugerează închiderea anchetei și abrogarea măsurilor.

Prin urmare, se propune adoptarea de către Consiliu a propunerii de regulament atașate, care ar trebui publicată în Jurnalul Oficial al Uniunii Europene cât mai curând posibil și, în orice caz, nu mai târziu de 22 decembrie 2010.

- Temeiul juridic

Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene.

- Principiul subsidiarității

Propunerea intră în sfera competenței exclusive a Uniunii Europene. Prin urmare, principiul subsidiarității nu se aplică.

- Principiul proporționalității

Propunerea respectă principiul proporționalității din următoarele motive:

Tipul acțiunii este descris în regulamentul de bază menționat anterior și exclude luarea de decizii la nivel național.

Nu sunt necesare indicații privind măsura în care sarcina financiară și administrativă care revine Uniunii, guvernelor naționale, autorităților regionale și locale, operatorilor economici și cetățenilor este limitată la minimum și proporțională cu obiectivul propunerii.

- Alegerea instrumentelor

Instrumente propuse: regulament.

Alte instrumente nu ar fi adecvate din următorul motiv:

Alte instrumente nu ar fi adecvate deoarece regulamentul de bază nu prevede alte opțiuni.

7. IMPLICAȚIILE BUGETARE

Propunerea nu are nicio implicație pentru bugetul Uniunii.

2010/0332 (NLE)

Propunere de

REGULAMENT DE PUNERE ÎN APLICARE AL CONSILIULUI

de încheiere a unei proceduri antidumping privind importurile de glifosat originar din Republica Populară Chineză

CONSILIUL UNIUNII EUROPENE,

având în vedere Tratatul privind funcționarea Uniunii Europene,

având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[4] (denumit în continuare „regulamentul de bază”), în special articolul 9 și articolul 11 alineatul (2),

având în vedere propunerea prezentată de către Comisia Europeană (denumită în continuare „Comisia”) după consultarea comitetului consultativ,

întrucât:

8. PROCEDURA

9. Măsurile în vigoare

10. În urma unei anchete de reexaminare efectuate în conformitate cu articolul 11 alineatul (2) din regulamentul de bază, Consiliul a instituit, prin Regulamentul (CE) nr. 1683/2004[5], o taxă antidumping definitivă asupra importurilor de glifosat originar din Republica Populară Chineză, încadrat în prezent la codurile ex 2931 00 99 și ex 3808 93 27 (denumit în continuare „produsul în cauză”). Această taxă a fost extinsă la importurile de glifosat expediat din Malaysia (indiferent dacă produsul este sau nu declarat ca fiind originar din Malaysia), cu excepția celor produse de Crop Protection (M) Sdn. Bhd. și la importurile de glifosat expediat din Taiwan (indiferent dacă produsul este sau nu declarat ca fiind originar din Taiwan), cu excepția celor produse de Sinon Corporation. Nivelul taxei antidumping este 29,9 %.

11. Prin Decizia 2009/383/CE[6], Comisia a suspendat taxele antidumping definitive pentru o perioadă de nouă luni, începând cu 16 mai 2009. Ulterior, prin Regulamentul nr. 126/2010[7], Consiliul a prelungit suspendarea pentru o perioadă de un an, cu începere de la 14 februarie 2010.

12. Cererea de reexaminare

13. După publicarea avizului de expirare iminentă[8] a măsurilor antidumping în vigoare cu privire la importurile de glifosat originar din Republica Populară Chineză, Comisia a primit la 29 iunie 2009 o cerere de revizuire a acestor măsuri în temeiul articolului 11 alineatul (2) din regulamentul de bază.

14. Cererea a fost depusă de către Asociația Europeană a Glifosatului ( European Glyphosate Association ) (denumită în continuare „solicitantul”) în numele producătorilor reprezentând producția totală de glifosat a Uniunii.

15. Cererea conținea elemente de probă prima facie care arătau faptul că expirarea măsurilor ar conduce probabil la continuarea sau reapariția dumpingului și a prejudiciului pentru industria Uniunii.

16. Inițierea

17. În consecință, în urma consultării comitetului consultativ, Comisia a inițiat, în consecință, printr-un aviz publicat în Jurnalul Oficial al Uniunii Europene[9] , o procedură antidumping privind importurile în Uniune de glifosat, originar din Republica Populară Chineză, care se încadrează în prezent la codurile NC ex 2931 00 99 și ex 3808 93 27.

18. Comisia a informat oficial producătorii-exportatori, importatorii în cauză, reprezentanții Republicii Populare Chineze și utilizatorii reprezentativi, precum și producătorii Uniunii cu privire la inițierea anchetei de reexaminare. Părțile interesate au avut posibilitatea de a-și prezenta în scris punctele de vedere și de a solicita o audiere în termenul stabilit în avizul de deschidere.

19. RETRAGEREA CERERII

20. Printr-o scrisoare adresată Comisiei la 21 septembrie 2010, solicitantul și-a retras în mod oficial cererea.

21. În conformitate cu articolul 9 alineatul (1) și articolul 11 alineatul (2) din regulamentul de bază, în cazul în care o cerere de reexaminare este retrasă, procedura poate fi încheiată, cu excepția cazului în care încheierea ei nu este în interesul Uniunii.

22. S-a considerat că prezenta procedură ar trebui încheiată, dat fiind că ancheta nu a evidențiat niciun motiv care să arate că încheierea nu ar fi în interesul Uniunii. Părțile interesate au fost informate în consecință și li s-a acordat posibilitatea de a prezenta observații. Cu toate acestea, nu au fost primite observații care ar putea modifica acest considerent.

23. Prin urmare, s-a concluzionat că procedura antidumping în temeiul expirării măsurilor privind importurile în Uniune de glifosat originar din Republica Populară Chineză ar trebui încheiată, iar măsurile existente ar trebui abrogate.

ADOPTĂ PREZENTUL REGULAMENT:

Articolul 1

Măsurile antidumping asupra importurilor de glifosat, originar din Republica Populară Chineză, care se încadrează în prezent la codurile NC ex 2931 00 99 și ex 3808 93 27 se abrogă prin prezenta și procedura privind aceste importuri este încheiată.

Articolul 2

Prezentul regulament intră în vigoare în ziua următoare publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, […]

Pentru Consiliu

Președintele

[1] JO L 303, 30.9.2004, p. 1.

[2] JO L 120, 15.5.2009, p. 20.

[3] JO L 40, 13.2.2010, p. 1.

[4] JO L 343, 22.12.2009, p. 51.

[5] JO L 303, 30.9.2004, p. 1.

[6] JO L 120, 15.5.2009, p. 20.

[7] JO L 40, 13.2.2010, p. 1.

[8] JO C 115, 20.5.2009, p. 19.

[9] JO C 234. 29.9.2009, p. 9.